สปริง 26

สปริง 26 (Spring 26) เป็นสถานีโทรทัศน์ภาคพื้นดินระบบดิจิทัลในอดีต ในหมวดสาระทั่วไป ดำเนินการโดย บริษัท สปริง 26 จำกัด ในเครือเนชั่น
สปริง 26 เริ่มออกอากาศผ่านโครงข่ายดาวเทียม ชื่อช่อง กรุงเทพธุรกิจทีวี ในปี 2555 จากนั้นประมูลทีวีดิจิทัลมาด้วยราคา 2,200 ล้านบาท ออกอากาศวันแรกเมื่อวันที่ 2 เมษายน พ.ศ. 2557 ในชื่อช่อง นาว 26 (NOW 26) หลังจากนั้น กลุ่มทุนใหม่ นิวส์ เน็ตเวิร์ค คอร์ปอเรชั่น ได้เข้ามาบริหารเครือเนชั่นในเดือนกุมภาพันธ์ 2561 และเปลี่ยนชื่อช่องมาเป็น สปริง 26 เมื่อวันที่ 1 มีนาคม 2562
สปริง 26 ได้ยุติการออกอากาศอย่างเป็นทางการแล้ว ซึ่งเป็นผลมาจากการคืนใบอนุญาตให้ใช้คลื่นความถี่และประกอบกิจการโทรทัศน์ เพื่อให้บริการโทรทัศน์ภาคพื้นดินในระบบดิจิตอล ตลอด 5 ปี ของการออกอากาศในระบบทีวีดิจิทัล ทำรายได้รวม 1,188  ล้านบาท เรตติ้งดีที่สุด 0.175 ในปี 2561 และต่ำสุด 0.026 ปี 2558

**ประวัติ**
สปริง 26 เริ่มออกอากาศครั้งแรกบนระบบดาวเทียมในชื่อกรุงเทพธุรกิจทีวีเมื่อวันที่ 1 กันยายน พ.ศ. 2555  ที่นำเสนอรายการข่าวสาร โดยเอกลักษณ์ของช่องเมื่อครั้งแรกก่อตั้งคือ ข่าวเศรษฐกิจ และการวิเคราะห์สถานการณ์เศรษฐกิจปัจจุบัน หลังจากนั้นได้เข้าร่วมประมูลโทรทัศน์ภาคพื้นดินระบบดิจิทัลในนามของบริษัท แบงคอก บิสสิเนส บรอดแคสติ้ง จำกัด และได้เริ่มทำการทดลองออกอากาศในโทรทัศน์ภาคพื้นดินระบบดิจิทัลเมื่อวันที่ 2 เมษายน พ.ศ. 2557 ในชื่อช่อง นาว 26 (NOW 26) ซึ่งเป็นการออกอากาศต่อจากกรุงเทพธุรกิจทีวี
เมื่อวันที่ 19 ธันวาคม พ.ศ. 2560 บริษัท เนชั่น มัลติมีเดีย กรุ๊ป จำกัด (มหาชน) ซึ่งเป็นบริษัทแม่ของบริษัท แบงคอก บิสสิเนส บรอดแคสติ้ง จำกัด ที่ดำเนินการออกอากาศช่องนาว 26 ได้ประกาศการขายสินทรัพย์เพื่อปรับโครงสร้างธุรกิจของกลุ่มบริษัทฯ และเพื่อรับมือกับผลกระทบจากภาวะของอุตสาหกรรมสื่อสิ่งพิมพ์และธุรกิจสื่อ ซึ่งรวมถึงช่องนาว 26

**การเปลี่ยนอัตลักษณ์เป็นสปริง 26**
ในวันที่ 15 กุมภาพันธ์ พ.ศ. 2562 หลังจากที่มีการเปลี่ยนแปลงผู้บริหาร บริษัท แบงคอก บิสสิเนส บรอดแคสติ้ง จำกัด ผู้ดำเนินการสถานีโทรทัศน์ช่อง NOW 26 ได้เปลี่ยนชื่อบริษัทเป็น บริษัท สปริง 26 จำกัด และได้มีการเปลี่ยนชื่อช่องใหม่เป็น สปริง 26 อย่างเป็นทางการเมื่อวันที่ 1 มีนาคม พ.ศ. 2562 เวลา 0.00 น.

**การขอคืนใบอนุญาต**
เมื่อวันที่ 10 พฤษภาคม พ.ศ. 2562 บริษัท เนชั่น มัลติมีเดีย กรุ๊ป จากัด (มหาชน) ได้ส่งหนังสือแจ้งกรรมการผู้จัดการตลาดหลักทรัพย์แห่งประเทศไทย ว่าคณะกรรมการของบริษัท เนชั่น มัลติมีเดีย กรุ๊ป จากัด (มหาชน) ซึ่งเป็นบริษัทแม่ของบริษัทสปริง 26 จำกัด มีมติให้บริษัทสปริง 26 จำกัด แจ้งความประสงค์ต่อสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เพื่อขอคืนใบอนุญาตออกอากาศโทรทัศน์ในระบบดิจิทัลภายในวันที่ 10 พฤษภาคม พ.ศ. 2562 ซึ่งทางบริษัทฯ ได้ระบุเหตุผลว่า

หลังจากที่มีการแจ้งความประสงค์เพื่อขอคืนใบอนุญาตแล้ว เมื่อวันที่ 10 มิถุนายน พ.ศ. 2562 คณะอนุกรรมการเยียวยาฯ เพื่อพิจารณาเรื่องแผนเยียวยาผู้บริโภคและการเยียวยาพนักงานของช่องสปริง 26 และสปริงนิวส์ มีมติให้ช่องสปริง 26 ยุติการออกอากาศในวันที่ 15 สิงหาคม พ.ศ. 2562

**การยุติการออกอากาศ**
สปริง 26 ได้ยุติการออกอากาศเมื่อวันที่ 15 สิงหาคม พ.ศ. 2562 เวลา 24.00 น. โดยก่อนการยุติการออกอากาศ ได้ออกอากาศสปอตแจ้งการยุติการออกอากาศและการเปลี่ยนช่องทางการเผยแพร่เนื้อหาไปยังช่องทางออนไลน์ และได้ออกอากาศอัตลักษณ์ของสถานีก่อนการตัดสัญญาณเป็นภาพทดสอบ ซึ่งได้ยุติการออกอากาศพร้อมกับสถานีโทรทัศน์สปริงนิวส์และไบรต์ทีวี
ในช่วงเช้ามืดของวันเดียวกัน สถานีวิทยุโทรทัศน์กองทัพบก ซึ่งเป็นผู้ให้บริการโครงข่ายและส่งสัญญาณของช่องสปริง 26 ได้นำสัญญาณของช่องสปริง 26 ออกจากโทรทัศน์ดิจิทัลระบบภาคพื้นดิน ซึ่งส่งผลให้ช่องสปริง 26 จอดำอย่างเป็นทางการ และช่องสปริง 26 จะหายไปจากผังช่องรายการเมื่อมีการค้นหาช่องใหม่สำหรับผู้ชมที่รับชมผ่านทางสายอากาศ

**อดีตพิธีกรและผู้ประกาศข่าว**
 สโรชา พรอุดมศักดิ์ (ปัจจุบันยุติทำหน้าที่แล้ว)- เชาวรัตน์ ยงจิระนนท์ (ปัจจุบันจัดรายการที่สถานีวิทยุกระจายเสียงแห่งประเทศไทย)- สุทธิรักษ์ อุฒมนตรี (ปัจจุบันยุติทำหน้าที่แล้ว)- ปรัชญา อรเอก (ปัจจุบันยุติการทำหน้าที่แล้ว)- ทัศนียา รัตน์วงศ์ (ปัจจุบันยุติทำหน้าที่แล้ว)- องค์กช วรรณภักตร์ (ปัจจุบันจัดรายการที่สถานีวิทยุ FM 96.5 คลื่นความคิด)- ธันยมัย อนันตกรณีวัฒน์ (ปัจจุบันเป็นพิธีกรอิสระ)- ขจรชัย เพชรัตน์ (ปัจจุบันอยู่เนชั่นทีวี)- วรินท์มาศ ปัญญาดี (ปัจจุบันอยู่ SPACEBAR)- ชุติมา จิรทรัพย์อนันต์ (ปัจจุบันยุติทำหน้าที่แล้ว)- อติชาติ วงศ์วุฒิวัฒน์ (ปัจจุบันอยู่เนชั่นทีวี)- พลวัชร ภู่พิพัฒน์ (ปัจจุบันอยู่ทีเอ็นเอ็น ช่อง 16)- เจษฎา ศาลาทอง (ปัจจุบันเป็นสื่อมวลชนอิสระ)- ณัฏฐ์ บุณยสิริยานนท์ (ปัจจุบันยุติการทำหน้าที่แล้ว)- ปวัน สิริอิสสระนันท์ (ปัจจุบันอยู่พีพีทีวี)- ชญาณ์ทิพย์ โลจนะโกสินทร์ (ปัจจุบันอยู่ทีเอ็นเอ็น ช่อง 16)- ยศภาคย์ เรืองไพศาล (ปัจจุบันอยู่พีพีทีวี)- ทิพย์ รุ่งสิริเมธากุล (ปัจจุบันยุติทำหน้าที่แล้ว)- วิไล เจียรรุ่งแสง (ปัจจุบันยุติทำหน้าที่แล้ว)- สิริไพศาล แสงไทยทวีบุญ (ปัจจุบันยุติทำหน้าที่แล้ว)- กานต์ สุริยะฉันทนานนท์ (ปัจจุบันยุติทำหน้าที่แล้ว)- กวิน ศุภกฤตกุล (ปัจจุบันยุติทำหน้าที่แล้ว)- ธนรัชต์ คูสมบัติ (ปัจจุบันยุติการทำหน้าที่แล้ว)- วัชราทิตย์ เกษศรี (ปัจจุบันอยู่ Reporter Journey)- อิทธิพัทธ์ ปิ่นระโรจน์ (ปัจจุบันอยู่เนชั่นทีวี)- ศุภวรรณ โต๋ห์ (ปัจจุบันอยู่เนชั่นทีวี)- สลิตา พรรณลึก (ปัจจุบันเป็นพิธีกรอิสระ)- สุชาดา นิ่มนวล (ปัจจุบันอยู่พีพีทีวี)- ตระการ พันธุมเลิศรุจี (ปัจจุบันยุติทำหน้าที่แล้ว)- ธวัลรัตน์ เด่นเลิศชัยกุล (ปัจจุบันอยู่ทีเอ็นเอ็น ช่อง 16)- มัทนิน มณีขาว (ชื่อเดิม: ธนิกานต์) (ปัจจุบันเป็นพิธีกรอิสระ)- พิมพ์พนิต โชติสวัสดิ์ (ปัจจุบันยุติทำหน้าที่แล้ว)- มนต์ชัย วงษ์กิตติไกรวัล (ปัจจุบันอยู่ทีเอ็นเอ็น ช่อง 16)- รมย์รัมภา เริ่มรู้ (ปัจจุบันอยู่เนชั่นทีวี)- อาชวินท์ สุขศรี (ปัจจุบันอยู่เนชั่นทีวี)- รังสิมา ศฤงคารนฤมิตร (ปัจจุบันอยู่อมรินทร์ทีวี)- ปริญญา เปล่งเสียง (ปัจจุบันยุติทำหน้าที่แล้ว)- อาทิชา พึ่งสมศักดิ์ (ปัจจุบันยุติทำหน้าที่แล้ว)- ผกามาศ สหดิฎฐกุล (ปัจจุบันจัดรายการที่สถานีวิทยุ FM 96.0 ZaabNews)- พัชระ สารพิมพา (ปัจจุบันอยู่อมรินทร์ทีวี และจัดรายการที่สถานีวิทยุ FM 96.0 ZaabNews)- ประชาไท ธนณรงค์ (ปัจจุบันยุติการทำหน้าที่แล้ว)- เจษฏ์ ประเสริฐรุ่งเรือง (ปัจจุบันอยู่เจเคเอ็น 18)- ปิยวรรณ ประเมษฐะวนิช (ปัจจุบันอยู่เนชั่นทีวี)- วุฒินันท์ นาฮิม (ปัจจุบันอยู่เจเคเอ็น 18)- รุ่งโรจน์ ลุ้ยประเสริฐ (ปัจจุบันยุติทำหน้าที่แล้ว)- สมสกุล ชมชื่น (ปัจจุบันยุติทำหน้าที่แล้ว)- ชนุตรา เพชรมูล (ปัจจุบันอยู่เจเคเอ็น 18)- ศตคุณ ตันทวีวิวัฒน์ (ปัจจุบันอยู่เนชั่นทีวี)- วิลาสินี แวน ฮาเรน (ปัจจุบันอยู่เนชั่นทีวี)- ภัทรพล นิธิวรพล (ปัจจุบันอยู่ช่อง 8)- ดนัย เอกมหาสวัสดิ์ (ปัจจุบันอยู่ช่อง 9 เอ็มคอต เอชดี)- อมรรัตน์ มหิทธิรุกข์ (ปัจจุบันอยู่ช่อง 9 เอ็มคอต เอชดี)- ประจักษ์ มะวงษ์สา (ปัจจุบันเป็นสื่อมวลชนอิสระ)- กาญจนา นิตย์เมธา (ปัจจุบันยุติทำหน้าที่แล้ว)- ระวี ตะวันธรงค์ (ปัจจุบันเป็นบรรณาธิการฝ่ายข่าวสำนักข่าวไทย และจัดรายการที่สถานีวิทยุ MCOT News FM 100.5)- ชัยรัตน์ ถมยา (ปัจจุบันยุติการทำหน้าที่แล้ว)- ธันย์ชนก จงยศยิ่ง (ปัจจุบันอยู่ทีเอ็นเอ็น ช่อง 16)

**อ้างอิง**
	

**แหล่งข้อมูลอื่น**
  เว็บไซต์ทางการของสปริงนิวส์-  ช่อง YouTube Spring News Online
หมวดหมู่:สถานีโทรทัศน์ในประเทศไทย
หมวดหมู่:เครือเนชั่น
หมวดหมู่:โทรทัศน์ระบบดิจิทัลในประเทศไทย
หมวดหมู่:สถานีโทรทัศน์ในประเทศไทยในอดีต
หมวดหมู่:สถานีโทรทัศน์ที่เริ่มออกอากาศในปี พ.ศ. 2555
หมวดหมู่:สถานีโทรทัศน์ที่ยุติการออกอากาศในปี พ.ศ. 2562